**Caut un alt mod de a fi**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se năruiesc sentimentele din singurătatea mea,

caut un alt mod de a fi.

Trecutul s-a dezintegrat în amănunte

stropind cu amntiri drumul parcurs,

femeile s-au dezbrăcat şi ele

de nopţile de dragoste.

Zilele umblă cu telefonul la ureche şi încrâncenate

trec prin mine cu speranţe

îngăduite de starea de fapt

prin care înot nepăsător spre ţărmul acela

la ultimul port.

Nici nu ştiu ce învârt în gând

când văd cum se ofilesc iubitele din trcut

în care am investit tinereţea

şi câteva clipe de fericire.

Acum simt în privirea lor remuşcare şi resemnare,

stau cu ochii în pământ

ca şi cum nu mai au nimic de văzut

ori văd prea departe.